**انه العليلة  
يا گـلبي شيل اهموم**

**والدمع اسيله  
ودعت ابوي اليوم**

**انه العليله**

**۞ ۞ ۞ ۞ ۞ ۞ ۞** ۞

**انه العليلة وراح عزي ودلالي  
والتمن اعله البال سود الليالي  
ابچي واصيح بصوت ارجع يغالي  
غيرك يبو السجاد ما عندي والي**

**وادعي بگـلب مظلوم**

**ودعت ابوي اليوم**

**انه العليله**

**۞ ۞ ۞ ۞ ۞ ۞ ۞ ۞**

**رحت وخذيت وياك يابويه عمري  
اصفن وافكر بيك ودموعي تجري  
ما ظل دمع بالعين بسك يدهري  
المايدري حگة يلوم واليدري يدري**

**عذب دليلي اللوم**

**ودعت ابوي اليوم**

**انه العليله**

**۞ ۞ ۞ ۞ ۞ ۞ ۞ ۞**

**يا بوية خذني وياك للغاضرية  
اشلون اصبر بلياك يبن الزچية  
اتعنه وامشي بليل لو صح بدية  
صار الوداع وياك غصبن علية**

**فگد العزيز يدوم**

**ودعت ابوي اليوم**

**انه العليله**

**۞ ۞ ۞ ۞ ۞ ۞ ۞ ۞**

**اصبر واگول تهون هاي المصيبة  
وين الصبر الگاه ومنين اجيبة  
بالحزن گلبي اليوم ودع حبيبة  
وجرح الگلب يا ناس ضيع طبيبة**

**وطير العذاب يحوم**

**ودعت ابوي اليوم**

**انه العليله**

**۞ ۞ ۞ ۞ ۞ ۞ ۞ ۞**

**طفله وهضمني البين وشگـد اعاني  
لا خبر لا مرسال منك لفاني  
طيفك ينور العين يمك خذاني  
من الحلم فزيت لني بمكاني**

**وكرهت حتى النوم**

**ودعت ابوي اليوم**

**انه العليله**

**خادم اهل البيت**

**على زيدان الفريجي**

**20 / 11 / 2011**

**الفاتحة على روح**

**المرحوم الرادود**

**جواد كاظم**